Nikolaj Patrusjev

Nikolaj Platonovitsj Patrusjev (, født 11. juli 1951 i Leningrad i RSFSR i Sovjetunionen) er en russisk armégeneral og leder av Russlands sikkerhetsråd siden 2008. Han var fra 1999 til 2008 sjef for FSB, Russlands føderale sikkerhetstjeneste. Han ble tilsatt i FSB av president Boris Jeltsin, og har også hatt vervet under Vladimir Putin. Som sekretær for Russlands sikkerhetsråd har han tjenestegjort under både Dmitrij Medvedev og Vladimir Putin.

Patrusjev tilhørte (per 2022) president Putins nærmeste krets. Han ble regnet som en av de sterkeste talsmenn i denne kretsen, for teorien om at vesten har som ambisjon å bekjempe Russland. Patrusjev er svært mistenksom overfor vestlige land og disse landenes intensjoner.

Han og Putin ble kjent på 1970-tallet da de arbeidet sammen i KGB i Leningrad. Patrusjev skulle etter reglene ha gått av for aldersgrensen 70 år gammel. Bestemmelsene ble raskt endret slik at han kunne fortsette.

Referanser 

Personer fra Sankt Petersburg
Personer tilknyttet KGB
Personer tilknyttet FSB
Russiske politikere